Na osnovu člana 116. Zakona o srednjem obrazovanju („Službeni glasnik Unsko-sanskog kantona“, broj: 17/12, 12/19 i 15/20), Odluke Školskog odbora br.:01-61-832/21 od 30.09.2021. godine i Saglasnosti za raspisivanje konkursa Ministarstva obrazovanja, nauke, kulture i sporta USK-a broj.: 10-30-9365-2/21 od 20.09.2021. godine, JU „Mješovita srednja škola“ Sanski Most raspisuje

**KONKURS**

**za popunu radnih mjesta**

|  |  |  |  |
| --- | --- | --- | --- |
| **Redni broj** | **Radno mjesto** | **Broj sati** | **Vrijeme angažiranja** |
| 1. | Stručno-teoretska nastava medicinske struke | 1 izvršilac | Na određeno vrijeme, a najduže do kraja školske 2021/22. godine |
| 2. | Stručno-teoretska nastava medicinske struke | 6 sati | Na određeno vrijeme, a najduže do kraja školske 2021/22. godine |
| 3. | Stručno-teoretska nastava mašinske struke | 1 izvšilac | Na određeno vrijeme, a najduže do kraja školske 2021/22. godine |
| 4. | Stručno-teoretska nastava mašinske struke | 18 sati | Na određeno vrijeme, a najduže do kraja školske 2021/22. godine |
| 5. | Praktična nastava elektro struke | 6 sati | Na određeno vrijeme, a najduže do kraja školske 2021/22. godine |
| 6. | Stručno-teoretska nastava elektro struke | 20 sati | Na određeno vrijeme, a najduže do kraja školske 2021/22. godine |
| 7. | Historija | 6 sati | Na određeno vrijeme, do povratka radnika sa bolovanja, a najduže do kraja školske 2021/22. godine |

**OPĆI UVJETI ZA IZBOR NA UPRAŽNJENA RADNA MJESTA:**

* da je državljanin BiH,
* da je stariji od 18 godina.
* da je zdravstveno sposoban za obavljanje poslova utvrđenim za to radno mjesto,
* da u posljenje 3 godine od dana objavljivanja upražnjenog mjesta nije otpušten iz državne službe kao rezultat disciplinske mjere na bilo kojem nivou vlasti u BiH,
* da nije obuhvaćen odredbama člana 9 stav (1) Ustava BiH,
* da se ne vodi krivični postupak protiv tog lica,
* da ima odgovarajući stepen stručne spreme.

**POSEBNI UVJETI:**

* **Za poziciju broj 1. i 2.** potrebna je akademska titula odnosno stručno zvanje: specijalist iz neke oblasti medicine poput: hirurgije, interne medicine, urgentne medicine, pedijatrije, ginekologije ili doktor medicine.
* **Za poziciju broj 3. i 4.** potreban je VII stepen ili 240 ECTS – dipl.ing. mašinstva svih smjerova.
* **Za poziciju broj 5.** Diplomirani inženjer elektrotehnike, profesor elektrotehnike ili nastavnik praktične nastave elektrostruke-VKV
* **Za poziciju 6.** Diplomirani inženjer elektrotehnike ili profesor elektrotehnike
* **Za poziciju 7.** potreban je VII stepen ili 240 ECTS bodova – profesor historije, odnosno profesori koji su završili fakultet odgovarajućeg smjera kao predmet u jednopredmetnoj grupi ili ravnopravan predmet u dvopredmetnoj grupi.
* stručni ispit,
* dužina trajanja nezaposlenosti,
* radno iskustvo,
* posebni rezultati.

**UZ PRIJAVU KANDIDATI/KANDIDATKINJE SU DUŽNI PRILOŽITI DOKAZE O ISPUNJAVANJU PROPISANIH UVJETA:**

1. svojeručno potpisana prijava sa kraćom biografijom , sa adresom, kontakt telefonom radi poziva na intervju, tačnom naznakom na koju poziciju konkuriše i tačno navedenom dokumentacijom koja se prilaže uz prijavu na konkurs,
2. diplomu ili ovjerenu kopiju diplome,
3. izvod iz matične knjige rođenih,
4. uvjerenje da je državljanin BiH (ne starije od 6 mjeseci),
5. ovjerena izjava kod nadležnog organa da nije otpušten iz državne službe kao rezultat disciplinske mjere na bilo kojem nivou vlasti u BiH.
6. Ovjerena izjava da nije obuhvaćen odredbom člana 9 stav (1) ustava BiH.
7. druge dokaze o ispunjavanju uslova za to radno mjesto utvrđene Zakonom, Nastavnim planom i programom, Pedagoškim standardima i Pravilnikom o unutrašnjoj sistematizaciji radnih mjesta.
8. rješenje/uvjerenje nadležnog kantonalnog/općinskog organa o priznavanju svojstva užeg člana porodice šehida/poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vojnog zarobljenika i demobilisanog branioca, ratnog vojnog invalida, civilne žrtve rata i člana porodice civilnih žrtava rata.

Navedeni dokumenti moraju biti original ili ovjerena kopija ne stariji od 6 mjeseci.

Izbor i prijem kandidata prijavljenih na konkurs izvršit će se na osnovu Pravilnika za prijem u radni odnos u osnovnim i srednjim školama Unsko-sanskog kantona br: 10-02-9525-1/21 od 13.09.2021. godine, u daljem tekstu „Pravilnik“.

**Prioritet u zapošljavanju:**

Prioritet kod izbora za popunu upražnjenih radnih mjesta putem konkursa/oglasa prije bodovanja imaju osobe proglašene tehnološkim viškom, u skladu sa Pravilnikom o definiranju kriterija za proglašavanje uposlenika za čijim je radom djelimično ili potpuno prestala potreba, te uvjeti preuzimanja uposlenika iz jedne škole u drugu („Službeni glasnik Unsko-sanskog kantona“, broj: 13/19, 16/20).

Postupak izbora kandidata/kinja po konkursu izvršit će se prema odredbama Pravilnika.

Komisija za izbor nastavnika i stručnih saradnika obavit će postupak izbora kandidata koji ispunjavaju uvjete konkursa.

O terminu postupka izbora kandidata će biti usmeno obavješteni putem telefona, a lista kandidata se objavljuje i na oglasnoj tabli škole.

Za kandidate koji se ne odazovu pozivu, prijave se neće razmatrati.

Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole.

Konkurs ostaje otvoren 7 dana od dana objavljivanja.

Nepotpune i neblagovremene prijave neće se uzimati u razmatranje.

Izabrani kandidat dužan je prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci i uvjerenje da se protiv osobe ne vodi krivični postupak, koje izdaje nadležni sud po mjestu prebivališta.

Za davanje dodatnih obavještenja kontaktirati sekretara škole 037-686-452.

Prijave slati isključivo poštom na adresu škole sa naznakom „NE OTVARAJ-PRIJAVA NA KONKURS“:

JU „Mješovita srednja škola“ Sanski Most

Adresa: Prijedorska bb

79 260 Sanski Most

Direktor škole:

Halilović Nijaz, prof.